**Prifysgol Metropolitan Caerdydd**

**Bwrdd y Llywodraethwyr**

**(3.30pm, Dydd Iau 4 Gorffennaf 2019, Ystafell Bwrdd, Campws Llandaf)**

**Cofnodion Cyfarfod Agored wedi’u Cadarnhau**

**Llywodraethwyr yn Bresennol:** y Farwnes Finlay o Landaf (Cadeirydd), yr Athro Cara Aitchison (Llywydd ac Is-Ganghellor), Ms Nicola Amery (Is-Gadeirydd), Ms Jo Berry (Llywodraethwr Staff Gwasanaethau Proffesiynol), Mr Ieaun Gardiner (Llywydd Undeb y Myfyrwyr), Ms Suzanne Hay, Mr Gareth Hardacre, Mr Frank Holmes, Mr Umar Hussain, Dr Stephen Jackson, Dr Malcolm James (Llywodraethwr Staff Academaidd), yr Athro Kelechi Nnoaham, Mr Jon Nottingham (Is-Llywydd Undeb y Myfyrwyr), Dr Katie Thirlaway (Llywodraethwr Bwrdd Academaidd), Mr Scott Waddington a Mr David Warrender.

**Yn bresennol:** Dr Jacqui Boddington (Dirprwy Is-Ganghellor Ymgysylltu â Myfyrwyr), Mr John Cavani (Cyfarwyddwr Marchnata a Chysylltiadau Cyhoeddus), yr Athro Sheldon Hanton (Is-Ganghellor Ymchwil ac Arloesi), Mr David Llewellyn (Cyfarwyddwr Cyllid), yr Athro Jon Platts (Deon Ysgol Technolegau Caerdydd), Dr Jenny Rees (Ysgrifennydd y Brifysgol a Chlerc Bwrdd y Llywodraethwyr dros dro), yr Athro Leigh Robinson (Is-Ganghellor a Deon Gweithredol Ysgol Gwyddorau Chwaraeon ac Iechyd), Mr Paul Robinson (Cyfarwyddwr Amgylchedd ac Ystadau) a Mr Greg Lane (Ysgrifennydd Cynorthwyol) (cofnodion).

**Yn bresennol ar gyfer eitem 23 ar yr agenda:** Mr Alistair Burleigh (Uwch Gymrawd Ymchwil, FoVo Technology), Ms Leila Gouran (Cyfarwyddwr Global Academies), yr Athro Sheldon Hanton (Dirprwy Is-Ganghellor, Ymchwil ac Arloesi), yr Athro Robert Pepperell (Athro Celfyddyd Gain) a Mr Matthew Taylor (Cyfarwyddwr Arloesi).

**Arsylwyr ar gyfer eitemau agenda 1 i 17:** Ms Amy-Louise Fox (Llywydd etholedig Undeb y Myfyrwyr) a Ms Keira Davies (Is-Lywydd etholedig Undeb y Myfyrwyr).

Cytunwyd i rannu'r busnes yn rhan A a rhan B.

**1779. Ymddiheuriadau (eitem 1 ar yr agenda)**

Derbyniwyd ymddiheuriadau am absenoldeb gan Mr Nick Capaldi, Mr Gareth Davies, Mrs Sian Goodson a Dr Chris Turner (pob un yn Llywodraethwr).

**1780. Datganiadau o Wrthdaro Buddiannau (eitem 2 ar yr agenda)**

Datganodd Mr Waddington ei fod yn flaenorol wedi bod yn Gyfarwyddwr Central Quay One Ltd o Orffennaf 2017 i Orffennaf 2018 gan gyfeirio at eitem 9 ar yr agenda ar gynigion y Cei Canolog ac Ysgol Technolegau Caerdydd.

Datganodd Mr Holmes ei fod yn un o bartneriaid sefydlu Gambit Corporate Finance Ltd gan gyfeirio at eitem 23 ar yr agenda ar FoVo Technology Ltd. (Gadawodd Mr Holmes y cyfarfod cyn i unrhyw Fusnes Cyfyngedig gael ei ystyried).

**1781. Cofnodion Bwrdd y Llywodraethwyr (eitem 3 ar yr agenda)**

**1.1 Bwrdd y Llywodraethwyr: Cofnodion heb eu Cadarnhau: 11 Ebrill 2019 (eitem 3.1.1 ar yr agenda)**

Penderfynodd Bwrdd y Llywodraethwyr:

* Cymeradwyo cofnodion heb eu cadarnhau o’i gyfarfod a gynhaliwyd ar 11 Ebrill 2019 fel cofnod gwir a chywir.

**1.2 Bwrdd y Llywodraethwyr: Cofnodion Cyfrinachol a Chyfyngedig heb eu Cadarnhau: 11 Ebrill 2019 (eitem 3.1.2 ar yr agenda)**

**Penderfynodd Bwrdd y Llywodraethwyr:**

* Cymeradwyo cofnodion Cyfrinachol heb eu cadarnhau a chofnodion Cyfyngedig o’i gyfarfod a gynhaliwyd ar 11 Ebrill 2019 fel cofnod gwir a chywir.

**2. Bwrdd Llywodraethwyr Arbennig: Cofnodion Cyfrinachol heb eu Cadarnhau: 2 Mai 2019 (eitem 3.2 ar yr agenda)**

Penderfynodd Bwrdd y Llywodraethwyr:

* Cymeradwyo cofnodion cyfrinachol heb eu cadarnhau o’i gyfarfod arbennig a gynhaliwyd ar 2 Mai 2019 fel cofnod gwir a chywir.

**1782.** **Eitemau Sefydlog (eitem 4 ar yr agenda)**

**1. Adroddiad Cadeirydd Bwrdd y Llywodraethwyr (eitem 4.1 ar yr agenda)**

Diolchodd y Cadeirydd i Lywydd ac Is-Lywydd Undeb y Myfyrwyr am eu gwaith dros y flwyddyn flaenorol o ran sicrhau bod barn myfyrwyr yn cael ei chyflwyno yn y broses o reolaeth a llywodraethu'r Brifysgol.

Roedd y Cadeirydd yn falch o ddweud bod yr ymweliad diweddar â Chanolfan Technoleg Bwyd y Brifysgol gan Is-Lywydd Gweriniaeth Pobl Tsieina wedi bod yn llwyddiannus, a chanmolodd yr holl staff a myfyrwyr a oedd wedi cymryd rhan.

Tynnodd y Cadeirydd sylw at y ffaith y bydd Dirprwy Is-Ganghellor Ymgysylltu â Myfyrwyr yn darparu fersiwn wedi'i ddiweddaru o Gynllun Ffioedd a Mynediad 2020-21 ar gyfer cymeradwyaeth ffurfiol yn dilyn trafodaethau pellach gyda CCAUC.

Penderfynodd Bwrdd y Llywodraethwyr:

* Nodi'r wybodaeth ddiweddaraf gan Gadeirydd y Bwrdd.

**2. Adroddiad y Llywydd a'r Is-Ganghellor (eitem 4.2 ar yr agenda)**

Dywedodd yr Is-Ganghellor fod canlyniadau'r Arolwg Cenedlaethol o Fyfyrwyr (ACF) wedi'u cyhoeddi'r diwrnod blaenorol a bod y Brifysgol wedi gwella ei sgôr gyffredinol o 2% o 83% i 85% a'i bod wedi symud yn sylweddol i fyny Tabl Graddau'r Brifysgol. Hysbysodd yr Is-Ganghellor y Bwrdd fod nifer y rhaglenni sydd â sgôr bodlonrwydd cyffredinol o 100% wedi codi o 5 i 7 a bod nifer y rhaglenni a sgoriodd uwchlaw 90% wedi codi o 15 i 17. Roedd Dirprwy Is-Ganghellor Ymgysylltu â Myfyrwyr yn cynnal dadansoddiad manwl o'r holl ddata i nodi ac amlygu arfer da ar draws pob ysgol.

Dywedodd yr Is-Ganghellor ei bod yn glir bod y Brifysgol mewn sefyllfa ariannol wahanol iawn i brifysgolion eraill ledled Cymru gyda hanner wedi datgan diffygion ac nad oedd yr un ohonynt wedi datgan y lefel o gynhyrchu arian parod cynaliadwy neu warged fel y Brifysgol. Cyflawnwyd hyn gan y Brifysgol drwy gwblhau rhaglen diswyddo gwirfoddol helaeth, gan osod rheolaethau caeth ar wariant, a chanolbwyntio ar gefnogi rhaglenni newydd a gweithgareddau masnachol i gynhyrchu incwm.

Hysbysodd yr Is-Ganghellor y Bwrdd fod yr adolygiad o Strategaeth Ryngwladol y Brifysgol a’r Swyddfa Ryngwladol wedi'i gwblhau. Roedd y Strategaeth Ryngwladol wedi'i chymeradwyo gan y Bwrdd Rheoli a’r Bwrdd Academaidd a chaiff ei chyflwyno i'r Pwyllgor TNE a’r Bwrdd yn y cylch cyfarfodydd ym mis Tachwedd, ynghyd â chynigion i ad-drefnu strwythurau a chyfrifoldebau'r pwyllgorau llywodraethu mewn perthynas â materion rhyngwladol a TNE.

Dywedodd yr Is-Ganghellor y byddai Pwyllgor Llesiant Staff yn adrodd i'r Bwrdd Rheoli i roi ffocws a chyfeiriad ychwanegol i faterion iechyd a llesiant staff ar draws y Brifysgol. Dywedodd yr Is-Ganghellor y byddai'r arolwg staff nesaf yn cael ei gynnal ym mis Hydref 2019.

Cadarnhaodd yr Is-Ganghellor y bydd Grŵp Gweithredu Tabl Cynghrair yn cael ei sefydlu i ganolbwyntio ar ddadansoddi a chasglu data a gwmpesir gan wahanol safleoedd tabl cynghrair a gyhoeddir ar adegau amrywiol yn ystod y flwyddyn (y Complete University Guide a gyhoeddwyd ym mis Ebrill, University Guide y Guardian a gyhoeddwyd ym mis Mehefin a Good University Guide y Times a gyhoeddwyd ym mis Medi). Gellid esbonio cwymp y Brifysgol yn safleoedd amrywiol y tabl cynghrair yn bennaf drwy weithredu'r cynllun diswyddo gwirfoddol a weithredwyd i reoli cyllid y Brifysgol. Rhagwelwyd y byddai'r Brifysgol yn gwella ei safleoedd yn sylweddol gan ei bod yn symud ymlaen yn gadarnhaol ar sail ariannol gadarn.

Ceisiodd y Bwrdd sicrwydd nad oedd y rheolaeth ariannol lem a gyflwynwyd yn amharu ar allu'r Brifysgol i gyflawni amcanion allweddol nac i gael gwell safleoedd yn yr amrywiol dablau cynghrair. Cadarnhaodd yr Is-Ganghellor fod llawer o’r gwaith caled i wella cyllid y Brifysgol eisoes wedi’i gyflawni ac y byddai safleoedd yn ymwneud â metrigau staff/myfyrwyr yn gwella y tro nesaf o ran recriwtio staff academaidd newydd. Fodd bynnag, sefydlwyd Grŵp Gweithredu’r Tabl Cynghrair gyda’r bwriad o nodi a lliniaru unrhyw gamau gweithredu yn y dyfodol a fyddai'n cael effaith andwyol ar berfformiad tablau cynghrair.

Gofynnodd y Bwrdd am i sefydlu’r Grŵp Gweithredu Tabl Cynghrair gael ei gyfleu ar draws y Brifysgol fel bod rhanddeiliaid yn cael gwybod am ei fodolaeth a'i fod yn gallu bwydo i mewn i'w waith.

Gofynnodd y Bwrdd am i adroddiad gael ei baratoi ar gyfer ei gyfarfod yn nhymor y gwanwyn i roi'r wybodaeth ddiweddaraf am waith Grŵp Gweithredu’r Tabl Cynghrair.

Penderfynodd Bwrdd y Llywodraethwyr:

* Nodi'r adroddiad gan y Llywydd a’r Is-Ganghellor.
* Gofyn i'r Bwrdd gael y wybodaeth ddiweddaraf am waith y Grŵp Gweithredu Tabl Cynghrair yn ei gyfarfod yn nhymor y gwanwyn a bod yr adroddiad yn cynnwys gwybodaeth am fetrigau staff/myfyrwyr (cymarebau).

**3. Adroddiad Llywydd Undeb y Myfyrwyr (eitem 4.3 ar yr agenda)**

Cyflwynodd Llywydd Undeb y Myfyrwyr Ms Amy-Louise Fox a Ms Keira Davies fel Llywydd etholedig Undeb y Myfyrwyr ac Is-Lywydd etholedig yn y drefn honno. Byddai Ms Davies a Ms Fox yn ymuno â Bwrdd y Llywodraethwyr ar gyfer blwyddyn academaidd 2019-20 o 1af Awst 2019.

Hysbysodd Llywydd Undeb y Myfyrwyr y Bwrdd fod Undeb y Myfyrwyr wedi bod yn gweithio ar recriwtio ei Dîm Cynrychiolaeth ar gyfer y flwyddyn academaidd i ddod ac y byddai'r broses hon wedi ei chwblhau erbyn mis Medi. Tynnodd Llywydd Undeb y Myfyrwyr sylw at adroddiad blynyddol Undeb y Myfyrwyr am 2018-19 a oedd yn ymdrin â chwe thema: profiad academaidd; llais a chynrychiolaeth myfyrwyr; cymorth; perthyn; partneriaeth; profiad myfyriwr; argymhellion a chamau gweithredu o 2018-19. Dywedodd Llywydd Undeb y Myfyrwyr bod angen gwella’r cyfathrebu rhwng y Brifysgol ac Undeb y Myfyrwyr a bod y cynllun gweithredu yn manylu ar y camau cadarnhaol a fyddai'n cael eu cymryd i wella’r berthynas hon.

Gorffennodd Llywydd Undeb y Myfyrwyr drwy wneud cais am i bob un o bapurau'r Bwrdd yn y dyfodol gael taflenni clawr yn tynnu sylw at bwyntiau allweddol ac argymhellion i gynorthwyo aelodau'r Bwrdd wrth ystyried adroddiadau.

Dywedodd y Cadeirydd fod yr Ysgrifenyddiaeth yn datblygu trefniadau i roi gwell cefnogaeth i drefniadau llywodraethu mewn cyfarfodydd ac y defnyddid taflenni clawr ar gyfer pob adroddiad mewn cyfarfodydd yn y dyfodol. Tynnodd y Cadeirydd sylw hefyd at y ffaith na fyddai adroddiadau hwyr yn cael eu derbyn mewn cyfarfodydd yn y dyfodol i roi amser rhesymol i lywodraethwyr ddarllen adroddiadau ac ystyried eu hargymhellion.

Penderfynodd Bwrdd y Llywodraethwyr:

* Nodi adroddiad Llywydd Undeb y Myfyrwyr.

**4. Adroddiadau gan Gadeiryddion Pwyllgorau (eitem 4.4 ar yr agenda)**

**4.1 Adroddiad Cadeirydd y Pwyllgor Adnoddau (eitem 4.4.1 ar yr agenda)**

Dywedodd Ms Amery fel Cadeirydd y Pwyllgor Adnoddau ei bod wedi cymeradwyo costau ar gyfer gwaith adnewyddu ar Alexander House, Blociau A ac E ar gampws Llandaf a Bloc Ellis ar Gampws Cyncoed.

Rhoddodd Ms Amery ddiweddariad fod y cyfarfod blaenorol a gynhaliwyd ddydd Mercher 12 Mehefin 2019 wedi cymeradwyo cynigion y gyllideb ar gyfer 2019/20 i'r Bwrdd eu hystyried a’u cymeradwyo.

Penderfynodd Bwrdd y Llywodraethwyr:

* Nodi diweddariad Cadeirydd y Pwyllgor Adnoddau.

**4.2 Adroddiad Cadeirydd y Pwyllgor Addysg Trawswladol (eitem 4.4.2 ar yr agenda)**

Rhoddodd Dr Jackson, Cadeirydd y Pwyllgor Addysg Trawswladol ddiweddariad fod y cyfarfod blaenorol a gynhaliwyd ddydd Mawrth 18 Mehefin 2019 wedi ystyried dwy eitem sylweddol. Yn gyntaf, partneriaethau TNE a Phartneriaethau Cartref gan gynnwys cardiau sgorio risg cyfredol. Sicrhawyd y Pwyllgor bod y Brifysgol yn rheoli ac yn monitro partneriaethau'n effeithiol. Yn ail, y potensial ar gyfer cyflwyno cyrsiau mewn ail iaith. Dywedodd Dr Jackson fod y costau dan sylw yn fwy na’r manteision y byddai'r Brifysgol yn eu hysgwyddo fel sefydliad ac y byddai angen mwy o dystiolaeth i ddangos hyfywedd pe bai'r cynigion yn cael eu dilyn ymhellach.

Dywedodd Dr Jackson hefyd y byddai rôl a phwrpas y Pwyllgor yn cael eu hadolygu hefyd er mwyn sicrhau ei fod yn cyd-fynd â'r Strategaeth Ryngwladol a’r Swyddfa Ryngwladol newydd.

Penderfynodd Bwrdd y Llywodraethwyr:

* Nodi diweddariad Cadeirydd y Pwyllgor Addysg Trawswladol.

**4.3 Adroddiad Cadeirydd y Pwyllgor Cynllunio Strategol a Pherfformiad (eitem 4.4.3 ar yr agenda)**

Dywedodd y Farwnes Finlay fel Cadeirydd y Pwyllgor Cynllunio Strategol a Pherfformiad fod Aelodau'r Pwyllgor wedi cyfarfod ddydd Iau 20 Mehefin 2019 ond gan na fyddai cworwm yn y cyfarfod, dim ond yn anffurfiol y gellid cymeradwyo’r adroddiad ar y Cei canolog ac Ysgol Technolegau Chaerdydd a restrwyd fel eitem 9 ar agenda’r Bwrdd.

Penderfynodd Bwrdd y Llywodraethwyr:

* Nodi diweddariad Cadeirydd y Pwyllgor Cynllunio Strategol a Pherfformiad.

**4.4 Adroddiad Cadeirydd y Pwyllgor Archwilio (eitem 4.4.4 ar yr agenda)**

Rhoddodd Mr Hussain fel Cadeirydd y Pwyllgor Archwilio ddiweddariad fod y Pwyllgor wedi cyfarfod ddydd Mawrth 25 Mehefin 2019 a chymeradwyodd adroddiad yr archwiliad mewnol ar gyfer 2018/19 a’r cynllun archwilio mewnol ar gyfer 2019/20. Yn ogystal, roedd y Pwyllgor wedi ystyried wyth adroddiad Archwilio Mewnol ar wahân a’r Cynllun Archwilio Allanol ar gyfer 2019/20. Roedd y Pwyllgor hefyd wedi cael dau gyflwyniad llawn gwybodaeth ar yr Adroddiad Blynyddol ar Gydymffurfiaeth Gwybodaeth ar gyfer 2018 a’r Adroddiad Blynyddol ar Gaffael ar gyfer 2018.

Ailadroddodd Mr Hussain y pryderon a oedd gan y Pwyllgor o hyd ynglŷn â'r ffaith nad oedd gan y Brifysgol Swyddog Rheoli Risg yn ei swydd eto a dywedodd fod hyn yn parhau i beri risg i lywodraethu da’r Brifysgol.

Penderfynodd Bwrdd y Llywodraethwyr:

* Nodi diweddariad Cadeirydd y Pwyllgor Archwilio.

**4.5 Adroddiad Cadeirydd y Pwyllgor Taliadau (eitem 4.4.5 ar yr agenda)**

Rhoddodd Ms Amery, Cadeirydd y Pwyllgor Taliadau ddiweddariad fod y Pwyllgor wedi cwrdd yn union cyn cyfarfod y Bwrdd. Dywedodd Ms Amery fod y Pwyllgor wedi ystyried ei gylch gorchwyl a’r trefniadau diwygiedig ar gyfer adolygu cyflogau staff uwch a’u gwerthusiad, a bod hynny'n golygu y byddai'n rhaid newid dyddiadau cyfarfodydd yn y dyfodol. Bu'r Pwyllgor hefyd yn ystyried yr adroddiad i'r Bwrdd o dan y polisi diswyddo staff uwch.

Penderfynodd Bwrdd y Llywodraethwyr:

* Nodi'r diweddariad gan Gadeirydd y Pwyllgor Taliadau.

**1783. Siarter Myfyrwyr 2019/20 (eitem 5 ar yr agenda)**

Cyflwynwyd yr adroddiad gan Ysgrifennydd y Brifysgol a Chlerc Bwrdd y Llywodraethwyr dros dro a gynghorodd bod y Siarter Myfyrwyr wedi’i datblygu ar y cyd gan y Brifysgol, Undeb y Myfyrwyr a myfyrwyr. Mae'r Siarter yn nodi'r hyn a ddisgwylir gan bob plaid wrth fod yn rhan o’r gymuned, gan symud ymlaen gyda chyfres o werthoedd a rennir.

Penderfynodd Bwrdd y Llywodraethwyr:

* Nodi Siarter y Myfyrwyr 2019/20.

**1784. Undeb y Myfyrwyr: Cytundeb Perthynas 2019/20 (Eitem 6 ar yr agenda)**

Cyflwynodd Ysgrifennydd y Brifysgol a Chlerc Bwrdd y Llywodraethwyr dros dro yr adroddiad. Roedd y Cytundeb Perthynas yn amlinellu'r sail ar gyfer y berthynas rhwng y Brifysgol ac Undeb y Myfyrwyr a’r egwyddorion y byddant yn gweithredu o'u mewn. Bydd y ddau barti yn adolygu'r cytundeb yn flynyddol i gael ei gymeradwyo. Mae'r cytundeb yn ystyried y gofyniad cyfreithiol ar y Brifysgol fel y manylir yn Neddf Addysg 1994 i sicrhau bod Undeb y Myfyrwyr yn gweithredu mewn ffordd deg a democrataidd ac o statws elusen gofrestredig y ddwy ochr. Roedd y cytundeb yn ategu'r Siarter Myfyrwyr a oedd wedi’i hystyried yn eitem 5 ar yr agenda ac fe' i cefnogwyd gan Gynllun Gweithredu.

Llofnodwyd Cytundeb Perthynas Undeb y Myfyrwyr gan yr Athro CARA Aitchison, Mr Ieaun Gardiner a Ms Amy-Louise Fox yn eu priod swyddogaethau fel Is-Ganghellor, Llywydd Undeb y Myfyrwyr a Llywydd etholedig Undeb y Myfyrwyr.

Penderfynodd Bwrdd y Llywodraethwyr:

* Nodi Cytundeb Perthynas Prifysgol Metropolitan Caerdydd ac Undeb Myfyrwyr y Brifysgol ar gyfer 2019/20 a’r Cynllun Gweithredu ategol.

**1785. Diweddariad ar Recriwtio Myfyrwyr: Mynediad 2019 (eitem 7 ar yr agenda)**

Cyflwynodd y Cyfarwyddwr Marchnata a Chysylltiadau Allanol yr adroddiad a dywedodd nad oedd yn debygol y byddai recriwtio israddedigion Cartref amser llawn yn cyrraedd y lefelau disgwyliedig yn 2019/20. Effaith hyn oedd lleihad incwm a o £1.88m ar gyfer 2019/20. Mae potensial i liniaru hyn mewn cylch clirio gwell, ond mae'n ofynnol yn gyntaf i gyflawni isafswm targedau clirio. Gellid lliniaru'r nifer hefyd drwy gadw mwy o fyfyrwyr dros yr haf. Gan fod astudiaethau ôl-raddedig ac astudio rhan-amser nawr wedi’u hariannu, gall hyn ganiatáu mwy o recriwtio yn y meysydd hyn a darparu amrywiaeth o ran incwm.

Dywedodd y Cyfarwyddwr Marchnata a Chysylltiadau Allanol fod recriwtio o dramor yn parhau i fod ar ddisgwyliad gyda photensial i ragori yn y farchnad ôl-radd ac y bydd hyn yn effeithio ar boblogaethau wrth symud ymlaen o ran cynllunio, cyllidebu a nodau tymor byr y Cynllun Strategol.

Dywedodd y Cyfarwyddwr Marchnata a chysylltiadau allanol fod y cyfraddau trosi ar gyfer recriwtio myfyrwyr yn amrywio o flwyddyn i flwyddyn ac o raglen i raglen. Yn ystod y flwyddyn gyntaf erioed, roedd nifer y ceisiadau gan fyfyrwyr sy'n hanu o Loegr yn fwy na nifer y ceisiadau gan fyfyrwyr sy'n hanu o Gymru. Fodd bynnag, yn y gorffennol roedd gan y Brifysgol gyfradd drosi well gyda myfyrwyr sy'n hanu o Gymru.

Trafododd y Bwrdd yn fyr y rhesymau pam fod 51% o ymgeiswyr BA Cynradd SAC wedi tynnu'n ôl cyn y cyfweliad. Amlygwyd bod y cwrs newydd hwn wedi denu ymateb ardderchog a bod staff eisiau sicrhau safonau mynediad trwyadl.

Nododd y Bwrdd hefyd fod staff o wasanaeth gyrfaoedd y Brifysgol wedi gweithio ar y broses Glirio o’r blaen a bod hyn wedi bod o gymorth mawr i gefnogi'r broses recriwtio myfyrwyr ac yn cyfleu neges gadarnhaol i fyfyrwyr fod y Brifysgol yn gefnogol ac yn canolbwyntio ar fyfyrwyr.

Dywedodd y Cyfarwyddwr Marchnata a Chysylltiadau Allanol fod y prosbectws ar gyfer 2020/21 yn cael ei lansio ym mis Mawrth ac y bydd gweithgareddau recriwtio myfyrwyr i lywio’r broses ymgeisio yn dechrau ym mis Medi 2019. Dywedwyd wrth y Bwrdd fod rhai cyflwyniadau sylweddol o raglenni newydd wedi’u pennu ar gyfer 2020/21 a bod Ysgol Technolegau Caerdydd yn parhau i gael ei datblygu.

Trafododd y Bwrdd yr arfer o gael nifer cynyddol o brifysgolion yn cynnig cynigion diamod i fyfyrwyr. Yn gyffredinol, nid oedd y Bwrdd o blaid yr arfer hwn ond gofynnodd am ragor o wybodaeth am ba gymhellion eraill y gallai'r Brifysgol eu cynnig i ddarpar fyfyrwyr.

Penderfynodd Bwrdd y Llywodraethwyr:

* Nodi’r diweddariad ar y Cofnod Recriwtio Myfyrwyr ar gyfer 2019.

**1786. Alldro 2018/19: Trydydd Adolygiad (eitem 8.1 ar yr agenda)**

Cyflwynodd y Cyfarwyddwr Cyllid yr adroddiad i'r Bwrdd a chadarnhaodd fod y Brifysgol yn dal ar y trywydd iawn i fwynhau blwyddyn gadarn yn ariannol, gan elwa fel y cynlluniwyd o ailosod y sylfaen costau staff yn ystod Hydref 2017 a chyflawni'r targedau ffioedd dysgu myfyrwyr.

Yn wreiddiol roedd y Brifysgol wedi cyllidebu ar gyfer gwarged cyfrifyddu am y flwyddyn o £3.6m gyda chynhyrchu arian parod cysylltiedig drwy weithrediadau i £12m ar ddechrau 2018/19. Roedd hyn wedi gwella i £4.5m a £12.3m yn y drefn honno ar ddiwedd y flwyddyn. Esboniodd y Cyfarwyddwr Cyllid fod yr alldro'n cynnwys tybiaeth y byddai costau o £750k yn ymwneud â champws canol y ddinas yn cael eu cyfalafu. Pe na byddent yn cael eu cyfalafu, byddai hyn yn cael effaith ar y gwarged cyfrifo.

Rhoddodd y Cyfarwyddwr Cyllid wybod i'r Bwrdd fod un o’r prif agweddau ar ansicrwydd sy'n ymwneud â chyfrifyddu yn ymwneud â Chynllun Pensiwn y Prifysgolion (USS). Esboniwyd bod y rhagolygon yn rhagdybio y byddai'r gost yn ymwneud â’r USS yn seiliedig ar brisiad actiwaraidd 2018 o’r cynllun ym mis Mawrth. Fodd bynnag, pe defnyddid y prisiad actiwaraidd ym mis Mawrth 2017, byddai'n arwain at gostau sylweddol uwch a fyddai'n effeithio ar y gwarged cyfrifo.

Penderfynodd Bwrdd y Llywodraethwyr:

* Nodi'r trydydd adolygiad ar alldro ariannol ar gyfer 2018/19.

**1787. Cynigion y Gyllideb ar gyfer 2019/20 (eitem 8.2 ar yr agenda)**

Cyflwynodd y Cyfarwyddwr Cyllid yr adroddiad a dywedodd fod cynigion y gyllideb ar gyfer 2019/20 yn targedu gwarged arian parod o £9m, gwarged cyfrifyddu o £1.4 m, a KPI staff ar sail arian parod o 62.1%. Esboniwyd bod y newid mewn sefyllfa ariannol yn bennaf yn ganlyniad i chwyddiant cost staff sylweddol oedd yn dod i gyfanswm o tua £5m neu gynnydd o 8% ar y flwyddyn 2018/19, a’r anallu i dyfu'r sylfaen incwm yn ddigonol i wrthbwyso cost chwyddiant yn bennaf oherwydd y cap parhaus ar y ffi dysgu israddedig amser llawn.

Er gwaethaf y newid yn y sefyllfa ariannol, roedd y gyllideb arfaethedig yn berfformiad cadarn gyda £9m o warged arian parod yn gallu cefnogi rhaglen gyfalaf gynlluniedig gwerth £5.5 m.

Penderfynodd Bwrdd y Llywodraethwyr:

* Cymeradwyo’r Gyllideb ar gyfer 2019/20.

**1788. Rhagolygon Ariannol CCAUC (eitem 8.3 ar yr agenda)**

Cyflwynodd y Cyfarwyddwr Cyllid yr adroddiad ac esboniodd ei bod yn ofynnol bob blwyddyn i'r Brifysgol gyflwyno rhagolygon ariannol i CCAUC ar ffurf ragnodedig. Rhaid i'r fformat gynnwys y rhagamcaniad diweddaraf o’r alldro ariannol, y gyllideb ar gyfer y flwyddyn nesaf a’r rhagolygon gweithredol ar gyfer y flwyddyn ganlynol. Mynegodd y Cyfarwyddwr Cyllid fod y rhagolygon yn dangos sefyllfa ariannol gadarn y Brifysgol.

Dywedodd y Cyfarwyddwr Cyllid fod y cynigion ar gyfer y blynyddoedd i ddod wedi'u datblygu gyda’r tybiaethau canlynol:

* Y byddai Ysgol Technolegau Caerdydd yn tyfu o 378 o fyfyrwyr yn 2018/19 i 1,693 a ragwelwyd yn 2022/23;
* Y byddai twf cynyddol mewn niferoedd myfyrwyr ar draws pob Ysgol arall i 2022/23;
* Y byddai’r ffi dysgu israddedig amser llawn (FTUG) yn aros yn ddigyfnewid ar £9k ac na fyddai unrhyw gynnydd yng nghyllid CCAUC;
* Tybiwyd bod y twf mewn incwm ymchwil ac arloesi a chyfraniad yn unol â thargedau'r strategaeth gorfforaethol;
* Tybiwyd hefyd fod y twf mewn incwm a chyfraniad o’r TNE yn unol â thargedau'r strategaeth gorfforaethol;
* Tybiwyd y cafwyd cynnydd o £30m mewn benthyciadau drwy fenthyciad masnachol, gyda gostyngiad o £10m yn ystod 2021/22 a gostyngiad o £20m yn ystod 2022/23.

Tynnodd y Cyfarwyddwr Cyllid sylw at y ffaith bod y prif risgiau i'r rhagolygon yn ymwneud â recriwtio myfyrwyr, gyda’r twf a ragwelir yn yr incwm yn cael ei briodoli'n bennaf i dwf yn nifer y myfyrwyr.

Eglurodd y Cyfarwyddwr Cyllid y byddai angen i'r Brifysgol gadarnhau gyda Banc Barclays a allai'r Brifysgol drosglwyddo’r benthyciad arfaethedig a glustnodwyd yn wreiddiol ar gyfer datblygu canol y ddinas i brosiectau amgen i wella Campysau Llandaf a Chyncoed. Cynigiwyd y byddai angen benthyciad o £30m yn hytrach na £50m ar gyfer y gwaith hwn ac y byddid yn ceisio cymeradwyaeth CCAUC er y gallai'r Brifysgol yn amlwg fodloni'r ad-daliadau arfaethedig o'i hadnoddau ei hun.

Holodd y Bwrdd a oedd y diffyg recriwtio yn 2019/20 wedi’i gynnwys yn y rhagolygon cyllideb. Cadarnhaodd y Cyfarwyddwr Cyllid fod y diffyg yn nifer y myfyrwyr cartref wedi’i wrthbwyso i raddau helaeth gan gynnydd yn nifer y myfyrwyr tramor.

Holodd y Bwrdd a oedd unrhyw fodelu ariannol wedi’i wneud i ragweld sefyllfa’r gyllideb pe bai ffioedd dysgu'n cael eu gostwng i £7.5 k fel yr argymhellwyd yn adolygiad Augar. Hysbysodd y Cyfarwyddwr Cyllid y Bwrdd fod CCAUC wedi gofyn i bob prifysgol ledled Cymru ddarparu rhagolygon yn dangos beth fyddai 'dim twf'. Gwyddys bod CCAUC yn pryderu am brifysgolion yn darogan twf ac yn methu â gwireddu hynny. Dywedodd y Cyfarwyddwr Cyllid wrth y Bwrdd y byddai gostyngiad yn y ffioedd dysgu i £7.5k yn arwain at ostyngiad o £10m yn y gyllideb a fyddai'n golygu toriadau dwfn i gyllid y Brifysgol. Fodd bynnag, dywedodd y Cyfarwyddwr Cyllid fod rhywfaint o amheuaeth erbyn hyn ar draws y sector ynghylch a fyddai'r gostyngiad yn y ffi dysgu israddedig amser llawn o £9k i £7.5k a argymhellwyd yn adolygiad Augar yn cael ei weithredu.

Dywedodd yr Is-Ganghellor er y bu gostyngiad demograffig yn nifer y myfyrwyr a oedd ar gael, bod y Cynllun Strategol a’r modelu ariannol cysylltiedig wedi ystyried y cynnydd demograffig serth yn nifer y myfyrwyr a fyddai'n digwydd dros yr ychydig flynyddoedd nesaf ar gyfer pob ysgol yn gyffredinol ac Ysgol Technolegau Caerdydd yn benodol.

Holodd y Bwrdd a fyddai'r cynnydd a ragwelwyd mewn costau staff fel canran o incwm yn golygu rhaglen ddiswyddo gwirfoddol arall a fyddai yn ei dro yn cael effaith andwyol ar fetrigau staff/myfyrwyr a safleoedd y Brifysgol mewn gwahanol dablau cynghrair. Cadarnhaodd y Cyfarwyddwr Cyllid y byddai angen i'r Brifysgol dyfu niferoedd myfyrwyr yn y dyfodol er mwyn osgoi gwasgfa gyllidebol.

Holodd Aelodau'r Bwrdd a oedd gan y Brifysgol y cydbwysedd cywir rhwng cyllidebau staff academaidd a gwasanaethau proffesiynol. Eglurodd yr Is-Ganghellor fod maint cymharol sefydliad yn ffactor hollbwysig a bod sefydliadau llai fel arfer yn gwario canran uwch o'u cyllideb staff ar staff gwasanaethau proffesiynol.

Tynnodd Aelodau'r Bwrdd sylw at y ffaith bod yr hinsawdd ariannol gyfnewidiol yng nghyllid addysg uwch Cymru yn golygu y byddai rhai ar eu hennill a rhai ar eu colled mewn blynyddoedd i ddod. Gyda chyllid cryf a chynllun strategol clir yn canolbwyntio ar dwf teimlwyd bod y Brifysgol mewn sefyllfa dda i fanteisio ar gyfleoedd posibl yn y dyfodol.

Diolchodd y Bwrdd i'r Cyfarwyddwr Cyllid a'i adran am y gwaith a wnaed dros y flwyddyn flaenorol ar reolaeth ariannol, rheolaeth a chynllunio.

Penderfynodd Bwrdd y Llywodraethwyr:

* Cymeradwyo’r rhagolygon ariannol i’w cyflwyno i CCAUC.

**1789. Cynigion y Cei Canolog ac Ysgol Technolegau Caerdydd (eitem 9 ar yr agenda)**

Cofnodir yr eitem hon ar yr agenda yn y cofnodion cyfrinachol.

**1790. Datblygu Ystadau – Campysau Llandaf a Chyncoed (eitem 10 ar yr agenda)**

Cyflwynodd Cyfarwyddwr yr Amgylchedd ac Ystadau yr adroddiad a oedd yn rhoi rhagor o fanylion am gynlluniau tymor byr a thymor canolig a gweledigaeth tymor hwy ar gyfer ystâd y Brifysgol. Roedd yr adroddiad yn nodi cynlluniau ar gyfer datblygu campysau Llandaf a Chyncoed yn dilyn penderfyniad y Bwrdd i dynnu'n ôl o gampws arfaethedig canol y ddinas yn y Cei Canolog.

Dywedodd Cyfarwyddwr yr Amgylchedd ac Ystadau mai'r bwriad oedd lleoli Ysgol Technolegau Caerdydd ym mlaen Campws Llandaf gydag Ysgol Addysg a Pholisi Cymdeithasol Caerdydd yn aros yng nghampws Cyncoed. Roedd angen gwneud rhagor o waith i ailfodelu niferoedd myfyrwyr er mwyn ystyried y ffaith nad oedd ganddynt gampws yng nghanol y ddinas ac aildrefnu pwyslais y cynllun strategol. Rhoddodd Cyfarwyddwr yr Amgylchedd ac Ystadau wybod i'r Bwrdd fod y Prif Gynllun Ystadau a luniwyd yn 2018 wedi parhau'n addas ac yn addas i'r diben, gydag ystad y dyfodol yn cael ei lleoli ar draws dau gampws yn hytrach na thri.

Tynnodd Cyfarwyddwr yr Amgylchedd ac Ystadau sylw at y ffaith bod y cynigion yn seiliedig ar amlen ariannol eang o fenthyciad banc gwerth £30m ynghyd â chymorth refeniw arian parod blynyddol o £5m y flwyddyn. Defnyddir yr arian i flaenoriaethu Ysgol Technolegau Caerdydd yn Llandaf, canoli gwasanaethau myfyrwyr yn Llandaf, yr Adeilad Academaidd yng Nghyncoed a’r Estyniad Chwaraeon Cam 2 yng Nghyncoed hyd at 2024.

Nododd Cyfarwyddwr yr Amgylchedd ac Ystadau y byddai'r Brifysgol yn ymgynghori'n helaeth â rhanddeiliaid mewnol ac allanol wrth fwrw ymlaen â'r cynigion. Cynghorodd y Bwrdd y dylid cysylltu â Chymdeithas Llandaf a Chlwb Rygbi Llandaf yn gynnar yn y broses.

Cydnabu'r Bwrdd fod gan y gwaith arfaethedig y potensial i gael effaith andwyol ar brofiad myfyrwyr o astudio yn y brifysgol a mynegodd ei farn bod angen cynllunio manwl i liniaru unrhyw amhariad posibl. Tynnodd y Bwrdd sylw at y ffaith y byddai llawer o fyfyrwyr sy'n astudio yn y Brifysgol dros yr ychydig flynyddoedd nesaf wedi gadael y Brifysgol, o ystyried hyd arfaethedig y gwaith, cyn cwblhau’r gwelliannau i gampysau.

Dywedodd Cyfarwyddwr yr Amgylchedd ac Ystadau yr ystyrir defnydd tymor hir o Alexander House, sydd newydd ei gaffael, hefyd fel rhan o’r cynigion. Nododd yr Is-Ganghellor y gallai Alexander House gael ei ddefnyddio at ddibenion preswyl ar ôl i’w ddefnydd dros dro i letya PDR ddod i ben. Awgrymodd aelodau'r Bwrdd hefyd y gellid defnyddio’r tir i ddatblygu maes parcio ar gyfer Campws Llandaf ac y byddai angen gwneud penderfyniad strategol ynghylch y defnydd o geir a chyfleusterau parcio yng nghampws Llandaf a’r cyffiniau. Byddai hefyd angen ystyried cyfleusterau trafnidiaeth rhwng y ddau gampws a datblygu llwybrau beicio diogel.

Penderfynodd Bwrdd y Llywodraethwyr:

* Nodi'r adroddiad datblygu ystadau.
* Nodi'r camau dilynol penodol a restrir yn adran 10 o’r adroddiad sydd i'w cynnal rhwng mis Gorffennaf a mis Hydref 2019 er mwyn bwrw ymlaen â chyfleoedd datblygu ar gampysau Llandaf a Chyncoed.
* Gofyn i Gyfarwyddwr yr Amgylchedd ac Ystadau ddatblygu cynigion i'w hystyried yng nghyfarfod y Bwrdd ym mis Tachwedd ar y datblygiadau cyfalaf cyntaf.

**1791. Risgiau Corfforaethol Allweddol a’r Gofrestr Risg Gorfforaethol (eitem 11 ar yr agenda)**

Cyflwynwyd yr eitem gan Ysgrifennydd y Brifysgol a Chlerc y Llywodraethwyr dros dro. Nododd, yn ystod adolygiad risg yr haf, y cynigiwyd creu risg lefel gorfforaethol newydd ar gyfer cyflogadwyedd graddedigion. Cytunwyd ar hyn yn y Bwrdd Rheoli ym mis Mehefin a chaiff ei ychwanegu at y gofrestr ar gyfer adolygiad Hydref.

Penderfynodd Bwrdd y Llywodraethwyr:

* Nodi'r wybodaeth ddiweddaraf am Risgiau Corfforaethol Allweddol a’r Gofrestr Risg Gorfforaethol.
* Nodi bod risg ychwanegol ar y Broses Canlyniadau Graddedigion wedi’i hychwanegu at y gofrestr fel 'URR27' yn dilyn trafodaeth a phenderfyniad gan y Bwrdd Rheoli. Y sgôr risg ar hyn o bryd yw 16.

**1792. Adroddiad Sicrwydd Ansawdd Interim yr haf 2019 (eitem 12 ar yr agenda)**

Cyflwynodd Dirprwy Is-Ganghellor Ymgysylltu â Myfyrwyr yr adroddiad a oedd yn crynhoi'r prif ddatblygiadau sicrwydd ansawdd allanol a mewnol a oedd wedi digwydd ers i'r Bwrdd ystyried adroddiad sicrwydd ansawdd interim y gwanwyn yn ei gyfarfod blaenorol. Esboniwyd bod astudiaeth achos sy'n dangos ymgorffori EDGE (moesegol, byd-eang, digidol ac entrepreneuraidd) yn y cwricwlwm yn cael ei hatodi i'r adroddiad er gwybodaeth.

Gofynnodd y Bwrdd am iddo gael ei friffio'n fanwl (sesiwn friffio) cyn yr asesiad QAA a drefnir ar gyfer Mai 2020.

Gofynnodd y Bwrdd i astudiaeth achos gael ei pharatoi i dynnu sylw at daith myfyriwr drwy'r Brifysgol fel y gellid deall dadansoddiadau myfyrwyr yn haws yn nhermau lleyg.

Penderfynodd Bwrdd y Llywodraethwyr:

* Nodi'r adroddiad ar Sicrwydd Ansawdd Interim yr haf ar gyfer 2019.
* Gofyn am gynnal sesiwn friffio i Aelodau'r Bwrdd cyn asesiad y QAA.
* Gofyn i astudiaeth achos gael ei pharatoi i dynnu sylw at daith myfyriwr drwy'r Brifysgol.

**1793. Polisi Atal 2019 (eitem 13 ar yr agenda)**

Cyflwynodd Dirprwy Is-Ganghellor Ymgysylltu â Myfyrwyr bolisi Prevent 2019 i'w gymeradwyo gan y Bwrdd. Mae'r polisi'n nodi sut y mae’r Brifysgol yn cydymffurfio â Deddf Gwrthderfysgaeth a Diogelwch 2015 i 'roi sylw dyledus i'r angen i atal pobl rhag cael eu tynnu i mewn i derfysgaeth’ a’r canllawiau penodol ar y ddyletswydd Prevent a oedd yn ategu'r Ddeddf.

Penderfynodd Bwrdd y Llywodraethwyr:

* Cymeradwyo polisi Prevent y Brifysgol ar gyfer 2019.

**1794. Adroddiad Llywodraethu (eitem 14 ar yr agenda)**

Cyflwynodd Ysgrifennydd y Brifysgol a Chlerc Bwrdd y Llywodraethwyr dros dro yr adroddiad a oedd yn nodi amryw o faterion a oedd yn gysylltiedig â llywodraethu ac a fyddai'n cael eu datblygu dros yr haf. Roedd hyn yn cynnwys recriwtio llywodraethwyr newydd, datblygu llywodraethwyr, amserlennu cyfarfodydd ac adolygu ymarfer y Bwrdd a’r Pwyllgor.

Penderfynodd Bwrdd y Llywodraethwyr:

* Nodi'r adroddiad.
* Nodi y gellir rhoi sylwadau ar yr Adolygiad o Arferion y Bwrdd a Phwyllgorau i'r Ysgrifenyddiaeth drwy ohebiaeth ar ôl y cyfarfod.

**1795. Penodi Is-Gadeirydd Bwrdd y Llywodraethwyr (eitem 15 ar yr agenda)**

Diolchodd y Cadeirydd i Ms Amery am ei gwasanaeth fel Is-Gadeirydd dros y tair blynedd flaenorol. Roedd y Cadeirydd yn werthfawrogol iawn o gefnogaeth Ms Amery ers iddi ddod yn Gadeirydd y Bwrdd yn yr Hydref. Dywedodd y Cadeirydd y byddai Ms Amery yn parhau fel Llywodraethwr hyd at 2020 ac y byddai'n parhau fel Cadeirydd y Pwyllgor Adnoddau.

Roedd y Cadeirydd yn falch o gynnig bod Mr Capaldi a Mrs Goodson yn cael eu penodi'n gyd Is-Gadeiryddion.

Penderfynodd Bwrdd y Llywodraethwyr:

* Penodi Mr Capaldi yn gyd Is-Gadeirydd Bwrdd y Llywodraethwyr.
* Penodi Ms Goodson yn gyd Is-Gadeirydd Bwrdd y Llywodraethwyr.

**1796. Unrhyw Fater Arall (eitem 16 ar yr agenda)**

Cyhoeddodd y Cadeirydd y byddai Ms Hay a Mr Holmes yn ymddeol fel Llywodraethwyr Annibynnol ar 31 Gorffennaf 2019 ac y byddai Mr Gareth Hardacre yn ymddeol fel Llywodraethwr cyfetholedig ar yr un dyddiad. Diolchodd y Cadeirydd i bob un o’r llywodraethwyr am eu gwasanaeth dros y chwe blynedd flaenorol.

Cyhoeddodd y Cadeirydd y byddai Ms Berry yn ymddiswyddo fel Llywodraethwr Staff Gwasanaethau Proffesiynol ar 31 Gorffennaf 2019. Diolchodd y Cadeirydd i Ms Berry am ei gwasanaeth dros y pum mlynedd flaenorol.

Dywedodd y Cadeirydd y byddai Mr Gardiner a Mr Nottingham yn ymddeol fel Llywodraethwyr Myfyrwyr ar 31 Gorffennaf 2019. Diolchodd y Cadeirydd iddynt am eu gwaith caled dros y flwyddyn flaenorol a thynnodd sylw at ba mor bwysig oedd cael presenoldeb myfyrwyr effeithiol ar y Bwrdd. Hysbysodd y Cadeirydd y Bwrdd ei bod yn edrych ymlaen at weithio gyda Ms Amy-Louise Fox a Ms Keira Davies o ddechrau'r flwyddyn academaidd newydd.

Cyflwynodd y Cadeirydd anrhegion i bob un o’r llywodraethwyr a oedd yn ymddeol a thusw o flodau i Ms Amery am ei gwasanaeth fel Is-Gadeirydd y Bwrdd.

**1797. Rhan B (eitem 17 ar yr agenda)**

Gan fod y Bwrdd wedi cytuno i rannu’r busnes yn Rhan A a Rhan B ar ddechrau'r cyfarfod cymeradwywyd pob busnes Rhan B a restrir ar yr agenda yn ffurfiol heb drafodaeth.

**1. Cynllun Ffioedd a Mynediad 2020-21 (eitem 17.1 ar yr agenda)**

Penderfynodd Bwrdd y Llywodraethwyr:

* Nodi’r Cynllun Ffioedd a Mynediad 2020/21.
* Nodi bod Cynllun Ffioedd a Mynediad 2020/21 wedi’i gyflwyno i CCAUC ar 24 Mehefin 2019.

**2. Adroddiad Blynyddol Caffael 2018 (eitem 17.2 ar yr agenda)**

Penderfynodd Bwrdd y Llywodraethwyr:

* Nodi'r Adroddiad Blynyddol Caffael ar gyfer 2018.

**3. Deloitte: Adroddiad Blynyddol Archwilio Mewnol 2018-19 (eitem 17.3 ar yr agenda)**

Penderfynodd Bwrdd y Llywodraethwyr:

* Nodi Adroddiad Blynyddol yr Archwilio Mewnol ar gyfer 2018-19.

**4. Deloitte: Cynllun Blynyddol Archwilio Mewnol 2019-20 (eitem 17.4 ar yr agenda)**

Penderfynodd Bwrdd y Llywodraethwyr:

* Nodi Cynllun Blynyddol yr Archwiliad Mewnol ar gyfer 2019-20.

**5. Adroddiad Blynyddol ar Gydymffurfiaeth Gwybodaeth 2018 (eitem 17.5 ar yr agenda)**

Penderfynodd Bwrdd y Llywodraethwyr:

* Nodi'r Adroddiad Blynyddol ar Gydymffurfiaeth Gwybodaeth ar gyfer 2018.

**6. Datganiad Blynyddol ar Uniondeb Ymchwil: 2018-19 (eitem 17.6 ar yr agenda)**

Penderfynodd Bwrdd y Llywodraethwyr:

* Nodi'r Datganiad Blynyddol ar Uniondeb Ymchwil ar gyfer 2018-19.

**7. Adroddiad Blynyddol y Pwyllgor Iechyd a Diogelwch 2018-19 (eitem 17.7 ar yr agenda)**

Penderfynodd Bwrdd y Llywodraethwyr:

* Nodi Adroddiad Blynyddol y Pwyllgor Iechyd a Diogelwch ar gyfer 2018-19.

**8. Calendr Arfaethedig Cyfarfodydd Cyrff Llywodraethwyr 2019-20 a 2020-21 (eitem 17.8 ar yr agenda)**

Penderfynodd Bwrdd y Llywodraethwyr:

* Cymeradwyo’r calendr o gyfarfodydd Bwrdd y Llywodraethwyr ar gyfer 2019-20 a 2020-21 yn amodol ar fân ddiwygiadau gan yr Ysgrifenyddiaeth mewn perthynas â dyddiadau cyfarfodydd y Pwyllgor Taliadau.

**9. Cofnodion y Bwrdd Academaidd (eitem 17.9 ar yr agenda)**

Penderfynodd Bwrdd y Llywodraethwyr:

* Nodi'r cofnodion a gadarnhawyd yng nghyfarfod y Bwrdd Academaidd a gynhaliwyd ar 15 Mai 2019.

**10. Cofnodion y Bwrdd Rheoli (eitem 17.10 ar yr agenda)**

Penderfynodd Bwrdd y Llywodraethwyr:

* Nodi'r cofnodion a gadarnhawyd i gyfarfod y Bwrdd Rheoli a gynhaliwyd ar 2 Ebrill 2019.
* Nodi'r cofnodion a gadarnhawyd i gyfarfod y Bwrdd Rheoli a gynhaliwyd ar 7 Mai 2019.

**1798. Busnes Cyfrinachol a Chyfyngedig**

Penderfynodd Bwrdd y Llywodraethwyr:

Bod yr eitemau canlynol yn cael eu hystyried yn gyfrinachol neu wedi'u cyfyngu:

9. Cynigion y Cei Canolog ac Ysgol Technolegau Caerdydd (Cyfrinachol)

18. Diweddariad gan Gadeirydd y Pwyllgor Taliadau (gan gynnwys adroddiad y Pwyllgor Taliadau i'r Bwrdd o dan y Polisi Staff Uwch) (Cyfyngedig)

19. Datganiad gan Glerc Bwrdd y Llywodraethwyr (Cyfyngedig)

20. Datganiad gan y Llywydd a’r Is-Ganghellor (Cyfyngedig)

21. Cynnig i egluro’r dehongliad o erthyglau llywodraethu mewn perthynas ag uwch staff lefel 2 (Cyfyngedig)

22. Cynigion ar gyfer Strwythur Grŵp Gweithredol yr Is-Ganghellor (Cyfyngedig)

23. FoVo Technology Ltd (Cyfyngedig)

**Daeth y Cyfarfod Agored i ben am 4.45pm.**

**Daeth y Cyfarfod Materion Cyfyngedig i ben am 6.45 pm.**